CELEX: 62017TA0578
Language: el
Date: 2019-06-20 00:00:00
Title: Υπόθεση T-578/17: Απόφαση του Γενικού Δικαστηρίου της 20ής Ιουνίου 2019 — a&o hostel and hotel Berlin κατά Επιτροπής (Κρατικές ενισχύσεις — Ενισχύσεις λειτουργίας — Ξενώνας νέων στο Βερολίνο — Χρήση δημόσιου ακινήτου χωρίς καταβολή μισθώματος — Απόφαση με την οποία η ενδεχόμενη ενίσχυση κηρύσσεται συμβατή με την εσωτερική αγορά — Άρθρο 107, παράγραφος 3, στοιχείο γ', ΣΛΕΕ — Σοβαρές δυσχέρειες)

2.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/21
            
         
      Απόφαση του Γενικού Δικαστηρίου της 20ής Ιουνίου 2019 — a&o hostel and hotel Berlin κατά Επιτροπής
      (Υπόθεση T-578/17) (1)
      
      (Κρατικές ενισχύσεις - Ενισχύσεις λειτουργίας - Ξενώνας νέων στο Βερολίνο - Χρήση δημόσιου ακινήτου χωρίς καταβολή μισθώματος - Απόφαση με την οποία η ενδεχόμενη ενίσχυση κηρύσσεται συμβατή με την εσωτερική αγορά - Άρθρο 107, παράγραφος 3, στοιχείο γ', ΣΛΕΕ - Σοβαρές δυσχέρειες)
      (2019/C 295/27)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: a&o hostel and hotel Berlin GmbH, διάδοχος της A & O Hotel and Hostel Friedrichshain GmbH (Βερολίνο, Γερμανία) (εκπρόσωποι: S. Heise και M. Lindner, δικηγόροι)
      
         Καθής: Ευρωπαϊκή Επιτροπή (εκπρόσωποι: K. Blanck, A. Μπουχάγιαρ και T. Maxian Rusche)
      
         Παρεμβαίνουσα υπέρ της καθής: Ομοσπονδιακή Δημοκρατία της Γερμανίας (εκπρόσωποι: αρχικώς T. Henze και R. Kanitz, στη συνέχεια R. Kanitz, επικουρούμενοι από την K. Dingemann, δικηγόρο)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης C(2017) 3220 τελικό της Επιτροπής, της 29ης Μαΐου 2017, σχετικά με την κρατική ενίσχυση SA.43145 (2016/FC) — Γερμανία, περί των προβαλλόμενων παράνομων μέτρων κρατικής ενίσχυσης μη φορολογικού χαρακτήρα υπέρ της Jugendherberge Berlin Ostkreuz gGmbH, περίληψη της οποίας δημοσιεύθηκε στην Επίσημη Εφημερίδα της Ευρωπαϊκής Ένωσης (ΕΕ 2017, C 193, σ. 1).
      
         Διατακτικό
      
      
         Το Γενικό Δικαστήριο αποφασίζει:
      
      
                  1)
               
               
                  
                     Ακυρώνει την απόφαση C(2017) 3220 τελικό της Επιτροπής, της 29ης Μαΐου 2017, σχετικά με την κρατική ενίσχυση SA.43145 (2016/FC) — Γερμανία, περί των προβαλλόμενων παράνομων μέτρων κρατικής ενίσχυσης μη φορολογικού χαρακτήρα υπέρ της Jugendherberge Berlin Ostkreuz gGmbH.
                  
               
            
                  2)
               
               
                  
                     Η Ευρωπαϊκή Επιτροπή φέρει τα δικαστικά έξοδά της καθώς και τα έξοδα στα οποία υποβλήθηκε η a&o hostel and hotel Berlin GmbH.
                  
               
            
                  3)
               
               
                  
                     Η Ομοσπονδιακή Δημοκρατία της Γερμανίας φέρει τα δικαστικά έξοδά της.
                  
               
            
         (1)  EE C 338 της 9.10.2017.